अब बीसीसीआई के अंदर जोर-अजमाइश के दांव शुरू हुए हैं। दरअसल, दो-तिहाई बहुमत से ही इसके कार्यकारी सदस्य अपने प्रमुख के इस्तीफे का प्रस्ताव पास कर सकते हैं। यहां तक कि निलंबन के लिए भी दो-तिहाई बहुमत की दरकार रहेगी। लेकिन, श्रीनिवासन ने भी अपनी जोर-अजमाइश तेज कर दी है। माना जा रहा है कि पंजाब, जम्मू-कश्मीर व महाराष्ट्र के बीसीसीआई सदस्य श्रीनिवासन के इस्तीफे के लिए दबाव बना रहे हैं। जबकि तमिलनाडु, केरल, गोवा, आंध्र, ओडिसा, पश्चिम बंगाल, त्रिपुरा व असम आदि के बीसीसीआई सदस्य श्रीनिवासन के बचाव के लिए लॉबिंग कर रहे हैं। इस खेल में फिलहाल दिल्ली, हिमाचल, राजस्थान व हरियाणा के सदस्य अभी दुविधा में माने जा रहे हैं।